33. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 78293/2904 της 4/23 Μαΐου 1961 (ΦΕΚ Β΄ 162) Περί εισαγωγής κατειργασμένης τύρφης δια τας φυλλοξηριώσας περιοχάς της χώρας. Έχοντες υπ’ όψιν 1)τας διατάξεις του Ν.Δ. 2147/52 «περί οργανώσεως της Φυτοπαθολογικής Υπηρεσίας», 2)την παρ. 8 του άρθρ. 1 του από 19/12/1959 Β.Δ/τος περί των φυτοϋγειονομικών όρων των διεπόντων την εισαγωγήν φυτών και φυτικών προϊόντων εις την χώραν» και 3)την υπ’ αριθ. 74/27.2.61 γνωμοδότησιν του παρά τω Υπουργείω της Γεωργίας λειτουργούντος Φυτοπαθολογικού Συμβουλίου, αποφασίζομεν: «1.Επιτρέπομεν την εισαγωγήν εις την χώραν, δι’ όλων των Διευθύνσεων Τελωνείων ή Τελωνείων Α΄ Τάξεως, κατειργασμένης τύρφης, υπό τας ακολούθους προϋποθέσεις: 1.Το εμπόρευμα κατά την εισαγωγήν του δέον να συνοδεύηται υπό πιστοποιητικού φυτοϋγείας της Επισήμου Υπηρεσίας δια την προστασίαν των Φυτών της Χώρας προελεύσεώς του, εις ο θα βεβαιούται ότι η τύρφη έχει εξαχθή εκ βάθους τοιούτου, ώστε να αποκλείεται η εις αυτήν ύπαρξις επιβλαβών οργανισμών και, ως εκ τούτου, τυγχάνει πρακτικώς απηλλαγμένη επικινδύνων εχθρών και ασθενειών των καλλιεργειών. 2.Το εν λόγω είδος, κατά την εισαγωγήν του δέον να υπόκειται εις φυτοϋγειονομικόν έλεγχον. 3.Η εν τω εσωτερικώ διακίνησις της ούτω εισαγομένης τύρφης υπόκειται εις τας εν ισχύϊ διατάξεις «περί απαγορεύσεως εισαγωγής και διακινήσεως ειδών, δυναμένων να μεταδώσουν την φυλλοξήραν». 4.Οι παραβάται της παρούσης υπόκεινται εις τας κυρώσεις τας προβλεπομένας υπό των άρθρ. 35 και 36 του Νόμ. 2147/1952». Η παρ. 1 ετροποποιήθη ως άνω δια της υπ’ αριθ. 283622/2012 της 8/18 Μαρτ. 1971 (ΦΕΚ Β΄ 211) αποφ. Υπ. Γεωργίας. 2.Επιτρέπομεν την εισαγωγήν εκ του εξωτερικού υπό διαμετακόμισιν (TRANSITO) και επί επανεξαγωγή κατειργασμένης τύρφης, εις τους λιμένας των  Σελ. 448(β) Τεύχος 418-Σελ.42 μη φυλλοξηριωσών περιοχών της χώρας, υπό τας ακολούθους προϋποθέσεις: α)Το προς εισαγωγήν είδος θα είναι υποκείμενον και δεν θα δύναται να διακινηθή πέραν του Τελωνειακού χώρου ή το πολύ πέραν της περιοχής της πόλεως του λιμένος αφίξεώς του. β)Το εμπόρευμα κατά την εισαγωγήν του δέον όπως συνοδεύηται υπό πιστοποιητικού φυτοϋγείας της Επισήμου Υπηρεσίας δια την Προστασίαν των Φυτών της Χώρας προελεύσεώς του, εις ο θα περιλαμβάνεται η δήλωσις της προηγουμένης παραγράφου και πρόσθετος τοιαύτη έχουσα ούτω: Η τύρφη προέρχεται και κατειργάσθη εις περιοχάς κειμένας εις απόστασιν άνω των 50 χιλιομέτρων μακράν των περιφερειών ένθα καλλιεργείται η άμπελος. γ)Το εισαγόμενον εμπόρευμα θα επανεξάγεται μετά την εντός αυτού συσκευασίαν γεωργικών προϊόντων τυχόν δε υπολείμματα τούτου θα καταστρέφωνται δια πυρός μερίμνη του οικείου Γεωπόνου και δαπάναις του εισαγωγέως. δ)Η ούτω εισαγομένη τύρφη δέον να επανεξαχθή εντός τριμήνου το πολύ από της εισαγωγής της, άλλως ο εισαγωγεύς υποχρεούται να επιστρέψη ταύτην εις την χώραν αποστολής ή να μεταφέρη ταύτην θαλασσίως εις έτερον λιμένα ή εις φυλλοξηριώσας περιφερείας της χώρας προς διάθεσιν. ε)Η παρούσα περίπτωσις εισαγωγής δεν υπόκειται εις φυτοϋγειονομικόν έλεγχον κατά την άφιξιν του εμπορεύματος. 3.Οι παραβάται της παρούσης υπόκεινται εις τας κυρώσεις τας προβλεπομένας υπό των άρθρ. 35 και 36 του Νόμ. 2147/52. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 16.Ε.γ.33 Προστασία κατά της φυλλοξήρας 